CELEX: C2005/057/49
Language: et
Date: 2005-03-05 00:00:00
Title: Kohtuasi T-472/04: Vassilios Tsarnavas'e 20. novembri 2004. aasta hagi Euroopa Ühenduste Komisjoni vastu

5.3.2005   
            
            
               ET
            
            
               Euroopa Liidu Teataja
            
            
               C 57/29
            
         Vassilios Tsarnavas'e 20. novembri 2004. aasta hagi Euroopa Ühenduste Komisjoni vastu
   (Kohtuasi T-472/04)
   (2005/C 57/49)
   Kohtumenetluse keel: prantsuse
   Vassilios Tsarnavas, elukoht Volos (Kreeka), esitas 20. novembril 2004 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindaja on avocat Nicolas Lhoëst, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               —
            
            
               tühistada komisjoni 23. detsembri 2003. aasta otsus põhjusel, et hageja nime ei lisatud 1999. aasta ametialaseks edutamiseks esitatud ametnike nimekirja, ega ametnike nimekirja, keda hinnati 1998. ja 1999. aasta ametialase edutamise raames kõige enam A4 palgaastmele edutamist väärivateks, ega ka samade ametialaste edutamiste raames A4 palgaastmele edutatud ametnike nimekirja;
            
         
               —
            
            
               tühistada kõik seotud ja/või sellele järgnevad otsused;
            
         
               —
            
            
               tühistada vajalikus osas komisjoni 5. augusti 2004. aasta otsus, millega lükati tagasi hageja nõue;
            
         
               —
            
            
               jätta kohtukulud komisjoni kanda.
            
         Õiguslikud alused ja peamised argumendid
   Oma hagiavalduse alusena toob hageja välja menetlusnormide rikkumise, personalieeskirjade artikli 25 lõike 2 rikkumise, personalieeskirjade artikli 45 ja võrdse kohtlemise põhimõtte ning hea halduse tava rikkumise ning viimasena ka ilmse hindamisvea.